# **СЛУЖБЕНИ ГЛАСНИК**

ОПШТИНА ЈЕЗЕРО

**Година XVII број 2 20.04.2018. год.**

**С К У П Ш Т И Н А О П Ш Т И Н Е**

**12.**

**На основу члана 39. Закона о локалној самоуправи ( „Службени гласник Републике Српске“, број 97/16), члана 36. и 87. Статута општине Језеро ( „Службени гласник општине Језеро“, број 08/17) и члана 103. 129.,130.,137. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро на сједници одржаној дана 20.04.2018. године, донијела је**

**З А К Љ У Ч А К**

1. **Усваја се извод из записника са XII сједнице Скупштине општине Језеро одржане дане 22.02.2018. године.**
2. **Овај закључак ступа на снагу даном доношења, а биће објављен у „Службеном гласнику општине Језеро“.**

**Број : 010-013-543/18 Предсједник СО-е**

**Дана, 20.04.2018. године. Драгана Карага с.р.**

**13.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04. 2018. године, донијела је**

**О Д Л У К У**

**о прихватању донаторских средстава Владе**

**Републике Србије**

**I.**

**Oвом одлуком прихватају се донаторска средства Владе Републике Србије у износу до 200.000,00 евра односно до 391.166,00 КМ ( словима : тристотинедеведесетједнахиљада стотинушездесетшест конвертибилних марака и 00/100) за реализацију Пројекта „Изградња фискултурне сале у општини Језеро“ у Језеру.**

**II.**

**Средства су обезбјеђена у складу са Одлуком о прихватању донаторских средстава Владе Републике Србије објављеном у „Службеном гласнику Републике Српске“, број 92/17 и Споразумом о финансирању пројекта донаторским средствима у оквиру механизма по Споразуму о успостављању специјалних паралелних односа између Републике Српске и Републике Србије закљученом дана 24.10.2017. године.**

**III.**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-544/18 Предсједник СО-е**

**Дана, 20.04.2018. године. Драгана Карага с.р.**

**14.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04. 2018. године, донијела је**

**О Д Л У К У**

**о изградњи фискултурне сале**

**I**

**Одобрава се изградња фискултурне сале уз зграду Основне школе „Вук Караџић“ у вриједности од око 500.000,00 КМ на територији општине Језеро.**

**II**

**Средства из члана 1. ове Одлуке обезбјеђују се :**

* **донаторским средствима у износу од 391.166,00 КМ по Споразуму о финансирању пројекта у оквиру механизма сарадње по Споразуму о успостављању специјалних паралелних односа између Републике Српске и Републике Србије број 01-014-89/18 од 26.01.2018. године.**
* **остатак средстава Општина Језеро обезбједиће из властитих средстава и средстава других донатора.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-545 /18 Предсједник СО-е**

**Дана, 20.04.2018. године. Драгана Карага с.р.**

**15.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К А**

**о прихватању донаторских средстава Федералног**

**Министарства расељених особа и избјеглица**

**I**

**Овом одлуком прихватају се донаторска средства Федералног Министарства расељених особа и избјеглица у износу од 15.000,00 КМ ( словима : петнаестхиљада конвертибилних марака и 00/100) за реализацију Пројекта санације резервоара и реконструкције водоводне мреже у насељу Ђумезлије, општина Језеро.**

**II**

**Средства су обезбјеђена у складу са Одлуком о одобравању средстава Министарства расељених особа и избјеглица број : 03-36-2-308-1/17 од 19.10.2017. године и Уговора о намјенском коришћењу донираних средстава закљученим између Федералног министарства расељених особа и избјеглица и Општине Језеро од 19.10.2017. године.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013- 546/18 Предсједник СО-е**

**Дана, 20.04.2018. године. Драгана Карага с.р.**

**16.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К У**

**о изградњи резервоара у насељеном мјесту Ђумезлије**

**I**

**Oдобрава се изградња резервоара за воду у повратничком насељу Ђумезлије, општина Језеро у износу од 15.000,00 КМ.**

**II**

**Средства из члана I. ове Одлуке обезбјеђена су путем Федералног Министарства расељених особа и избјеглица ( веза Уговор о намјенском коришћењу донираних средстава број 01-014-1029/17 од 19.10.2017. године).**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-547/18 Предсједник СО-е**

**Дана, 13.04.2018. године. Драгана Карага с.р.**

**17.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К А**

**о прихватању донаторских средстава Федералног**

**Министарства расељених особа и избјеглица**

**I**

**Овом одлуком прихватају се донаторска средства Федералног Министарства расељених особа и избјеглица у износу од 15.000,00 КМ ( словима : петнаестхиљада конвертибилних марака и 00/100) за реализацију Пројекта санације резервоара и реконструкције водоводне мреже у насељу Ђумезлије, општина Језеро.**

**II**

**Средства су обезбјеђена у складу са Одлуком о одобравању средстава Министарства расељених особа и избјеглица број : 03-36-2-308-1/17 од 19.10.2017. године и Уговора о намјенском коришћењу донираних средстава закљученим између Федералног министарства расељених особа и избјеглица и Општине Језеро од 19.10.2017. године.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013- 546/18 Предсједник СО-е**

**Дана, 20.04.2018. године. Драгана Карага с.р.**

**18.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К У**

**о утрошку средстава за изградњу породичне куће**

**I**

**Одобрава се утрошак средстава за градњу породичне куће вишечланој породици Луке Грабеж у износу од 20.000,00 КМ.**

**II**

**Средства из члана I. ове Одлуке обезбјеђена су у складу са потписаним Споразумом о суфинансирању реализације пројекта стамбеног збрињавања вишечлане породице Луке Грабеж у општини Језеро број 01-014-295/17 од 05.12.2017. године између Општине Језеро и Министарства за избјеглице и расељена лица Републике Српске.**

**III**

**Уколико у току градње породичне куће из члана I. ове Одлуке уплате изврше други донатори на жиро – рачун ЈРТ Општине Језеро, средства се могу намјенски утрошити за довршавање градње породичне куће.**

**Начелник општине се обавезује да информише Скупштину општине о утрошку накнадно примљених средстава у ове сврхе.**

**IV**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-549/18 Предсједник СО-е**

**Дана, 20.04.2018. године. Драгана Карага с.р.**

**19.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04. 2018. године, донијела је**

**О Д Л У К У**

**о прихватању донаторских средстава Амбасаде**

**Републике Бугарске у БиХ**

**I**

**Овом одлуком прихватају се донаторска средства Амбасаде Републике Бугарске у БиХ у износу од 40.061,00 лева, односно од око 40.000,00 КМ ( словима : четрдесететхиљада конвертибилних марака и 00/100) за реализацију Пројекта „Дјетињство за све“ – Изградња дјечијих игралишта у Језеру.**

**II**

**Средства су обезбјеђена у складу са Споразумом о додјели неповратне финансијске помоћи ПРОЈЕКТ Но 1.30 потписан између Амбасаде Републике Бугарске у Сарајеву и Општине Језеро, везано за неповратну финансијску помоћ за извршење Пројекта „Дјетињство за све“ – Изградња дјечијих игралишта у Језеру.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-550/18. Предсједник СО-е**

**Дана, 20.04.2018. године Драгана Карага с.р.**

**20.**

**На основу члана 39. став 2. тачка 13. Закона о локалној самоуправи ( „Службени гласник Републике Српске“, број 97/16), члана 3. Закона о донацијама у Јавном сектору ( „Службени гласник Републике Српске“, број 96/05) и члана 36. став 2. тачка 13. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К У**

**о изградњи дјечијих игралишта на локацији Жељезничка станица и**

**локацији преко пута зграде општине и реконструкције игралишта код**

**Основне школе „Вук Караџић“**

**I**

**Одобрава се „Изградња дјечијих спортских игралишта у Језеру и реконструкција постојећег игралишта код Основне школе „Вук Караџић“ у Језеру – у вриједности од 50.000,00 КМ.**

* **Изградња дјечијег игралишта у Жељезничкој улици код Жељезничке станице,**
* **Изградња дјечијег игралишта у улици 21. Новембра бб, на локацији преко пута зграде општине.**

**II**

**Средства из члана I. ове Одлуке обезбјеђују се у износу од 40.000,00 КМ по Споразуму о додјели неповратне финансијске помоћи Амбасаде Републике Бугарске у БиХ и Општине Језеро ПРОЈЕКТ Но 1.30, а остатак средстава у вриједности од 10.000,00 КМ Општина Језеро ће обезбједити из властитих средстава.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-551/18 Предсједник СО-е**

**Дана, 20.04.2018. године. Драгана Карага с.р.**

**21.**

**На основу члана 39. Закона о локалној самоуправи ( „Службени гласник Републике Српске“, број 97/16, члана 36. став 2. тачка 13. Статута општине Језеро**

**( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К У**

**о давању простора приземног дијела зграде општине Језеро и поткровља**

**зграде породичне амбуланте у Језеру на коришћење**

**I**

**Даје се овлашћење начелнику Општине Језеро да може давати на коришћење службама чије услуге су неопходне за сервис грађана, и то приземни дио зграде Општине у површини од 100 м2 и поткровље зграде амбуланте породичне медицине у Језеру у површини од 100 м2.**

**II**

**Обавезује се начелник општине да спроведе поступак давања у закуп некретнина наведених у члану I. ове Одлуке и да о томе информише Скупштину општине.**

**III**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-552/18 Предсједник СО-е**

**Дана, 20.04.2018. године. Драгана Карага с.р.**

**22.**

**На основу члана 39. став 2. тачка 5. Закона о локалној самоуправи ( „Службени гласник Републике Српске“, број 97/16), и члана 36. став 2. тачка 5. Статута општине Језеро ( „Службени гласник општине Језеро“, број 8/17), Скупштина општине Језеро на сједници одржаној дана, 20.04.2018. године, донијела је**

**О Д Л У К У**

**o давању сагласности начелнику општине Језеро**

**I**

**Даје се сагласност начелнику општине Језеро да предузме све потребне радње на изради Стратегије развоја општине Језеро 2018. – 2028. године.**

**II**

**Ова одлука ступа на снагу осмог осмог дана од дана објављивања у „Службеном гласнику општине Језеро“.**

**Број : 010-013-552-1 /18 Предсједник СО-е**

**Дана, 20.04.2018. године. Драгана Карага с.р.**

**НАЧЕЛНИК ОПШТИНЕ**

**3.**

**На основу члана 21. Закона о заштити лица која пријављују корупцију ( „Службени гласник Републике Српске“, број 62/17 ), члана 59. став 1. тачка 21 и члана 82. став 3. Закона о локалној самоуправи ( „Службени гласник Републике Српске“, број 97/16) члана 67. став 6. и члана 88. Статута општине Језеро ( „Службени гласник општине Језеро“,број 08/17 ), Начелник општине Језеро Снежана Ружичић, дана 16.02.2018. доноси**

**У П У Т С Т В О**

**О ПОСТУПАЊУ СА ПРИЈАВОМ КОРУПЦИЈЕ И ОБЕЗБЈЕЂЕЊУ ЗАШТИТЕ ЛИЦА КОЈА ПРИЈАВЉУЈУ КОРУПЦИЈУ У АДМИНИСТРАТИВНОЈ СЛУЖБИ ОПШТИНЕ ЈЕЗЕРО.**

**I – ОПШТЕ ОДРЕДБЕ**

**Члан 1.**

**Овим упутством уређују се питања подношења, пријема и евидентирања пријаве корупције, поступања са пријавом корупције, заштита права пријавиоца корупције, права и обавезе Начелника општине Језеро ( у даљем тексту Начелник општине ) и запослених у Административној служби општине Језеро ( у даљем тексту Административна служба општине Језеро ) у вези са пријавом корупције, одлучивање по пријави корупције као и друга питања која су од значаја за пријаву корупције и заштиту права пријавиоца корупције у Административној служби општине Језеро.**

**Члан 2.**

**Правно уређивање поступка подношења и рјешавања пријава корупције треба да осигура законит и ефикасан рад службеника и других запослених у Административној служби општине Језеро који су укључени у овај процес као и предузимање мјера на побољшању организације и рада Административне службе општине Језеро, у складу са законом, потребама и интересима грађана и других корисника њених услуга.**

**Уређивање јасне процедуре и одговорности треба да гарантује сваком пријавиоцу корупције да ће његова пријава бити адекватно размотрена и да ће о исходу бити обавјештен у законом предвиђеном року.**

**Члан 3.**

**Ово упутство примјењују сви запослени у Административној служби општине Језеро у свим случајевима сумње на појаву корупције или у случајевима када долазе до докумената или сазнања у вези са пријавом корупције у Административној служби општине Језеро.**

**Запослени у Административној служби општини Језеро дужни су да у складу са Законом о заштити лица која пријављују корупцију ( у даљем тексту : Закон ) и овим упутством предузму све потребне мјере у циљу заштите идентитета и интегритета пријавиоца.**

**II – ПРИЈАВА КОРУПЦИЈЕ**

**Члан 4.**

**Пријава корупције је у складу са Законом, писмено или усмено обавјештење које садржи податке о чињењу или нечињењу Начелника општине, начелника одјељења или служби или других лица запослених у Административној служби општине Језеро, злоупотребом службених овлашћења или службеног положаја у приватне сврхе, у циљу стицања противправне имовинске користи или било које друге користи за себе или другога.**

**Члан 5.**

**Пријава корупције се може поднијети у форми писаног или усменог обавјештења.**

**У форми писаног обавјештења, пријава се може поднијети на прописаном обрасцу који је у прилогу овог упутства и чини његов саставни дио.**

**Изузетно од става 2. овог члана, пријава која није поднијета у форми прописаног обрасца обавезно ће се узети у разматрање уколико садржи све прописане елементе предвиђене овим упутством.**

**Члан 6.**

**Да би могла бити процесуирана, пријава корупције треба да садржи :**

* **опис чињења или нечињења које по мишљењу пријавиоца представља корупцију,**
* **чињенице и околности на основу којих пријавилац сумња да је покушана или извршена корупција у Административној служби општине Језеро,**
* **податке о пријавиоцу са његовим потписом.**

**Пријава садржи и податке о запосленом у Административној служби општине Језеро за кога постоји сумња да је извршио корупцију, уколико пријавилац има информације о томе у тренутку подношења пријаве.**

**Уз пријаву, пријавилац доставља и метеријалне доказе из којих произилази сумња да је покушана или извршена корупција у Административној служби општини Језеро, уколико је у посједу таквих доказа.**

**Члан 7.**

**Пријава корупције може да се поднесе на један од сљедећих начина :**

* **доставом писмена путем поште на адресу Административне службе општине Језеро ( улица 21. Новембра бб ) или непосредно предајом писмена у писарници Административне службе општине Језеро.**
* **убацивањем писмена у посебно сандуче за пријаву корупције које се налази у просторијама Административне службе општине Језеро на инфо пулту,**
* **путем електронске поште на „email“ адресу „opstinajezero@yahoo.com“,**
* **путем посебног линка на званичној интернет страници општине, на стандардном електронском обрасцу,**
* **усмено на записник код овлашћеног службеника за пријем пријаве корупције, у складу са овим упутством.**

**Члан 8.**

**Уколико се пријава корупције доставља поштом, на коверти којом се доставља пријава корупције, пријавилац означава да се односи на пријаву корупције, и исту може отворити само овлашћено лице за поступање по пријави.**

**На полеђини коверте пријавилац не мора да исписује своје личне податке, изузев уколико то није захтјев посебног прописа о достављању.**

**Члан 9.**

**Сандуче за пријаву корупције које се налази у просторијама Административне службе општине Језеро обезбјеђује се бравом за закључавање и мора бити јасно исписан текст : „ПРИЈАВА КОРУПЦИЈЕ“.**

**Овлашћени службеник је дужан да најмање једном седмично прегледа сандуче за подношење пријава корупције, у складу са овим упутством.**

**Члан 10.**

**Пријаву у форми усменог обавјештења пријавилац подноси усмено на записник код овлашћеног службеника.**

**Записник из става 1. овог члана сачињава се у два примјерка тако да се један примјерак предаје пријавиоцу, а други примјерак задржава овлашћени службеник ради даљег поступања, у складу са овим упутством.**

**Члан 11.**

**Приликом сачињавања записника о пријави корупције, овлашћени службеник упознаје подносиоца пријаве са одредбама Закона о врстама пријава и о другим околностима да би несумљиво утврдио да ли се пријава односи на сумњу на корупцију у Административној служби општине Језеро или у некој другој организацији или институцији.**

**У колико овлашћени службеник установи да је у питању сумња на корупцију у некој другој организацији или институцији, упутиће пријавиоца да тамо поднесе пријаву, уз поуку о могућим начинима подношења пријаве.**

**Члан 12.**

**Овлашћени службеник у записник о пријави корупције уноси пословни број и датум сачињавања записника, податке о пријавиоцу и начину утврђивања идентитета те изјаву пријавиоца да је упознат са одредбама Закона, о врстама и садржају пријава корупције те о врстама заштите и његовом праву да изабере врсту заштите.**

**Изјава подносиоца пријаве корупције уноси се у записник на начин како то излаже подносилац пријаве, с тим што ће овлашћени службеник прије давања изјаве, подносиоца упутити да опише чињење или нечињење које представља корупцију уз навођење чињеница и околности на основу којих пријавилац сумња на покушај или настанак корупције у Административној служби општине Језеро као и податке о запосленим, ако су му познати, а за које постоји сумња на корупцију.**

**У записник се уноси попис доказа које прилаже пријавилац ( у колико постоје ) односно опис доказа које он није могао прибавити, али му је познато гдје се налазе.**

**Записник о пријави корупције потписују пријавилац корупције и овлашћени службеник, а један примјерак записника уручује се пријавиоцу корупције.**

**III – ЕВИДЕНТИРАЊЕ ПРИЈАВЕ**

**Члан 13.**

**Евидетирање пријава корупције, у складу са Законом и овим упутством, има третман евидентирања повјерљиве поште којим се штити садржај пошиљке и идентитет и интегритет пошиљаоца, у складу са правилима канцеларијског пословања у Административној служби општине Језеро.**

**Члан 14.**

**Код пријема поште у писарници Административне службе општине Језеро, у случају када је на коверти или омоту назначено да се односи на пријаву корупције, иста се не смије отварати, него се само на коверат оставља отисак пријемног штембиља Административне службе општине Језеро са бројем приспјеле пошиљке.**

**Пошиљка из става 1. овог члана се, без одлагања, путем посебне интерне доставне књиге доставља овлашћеном службенику за поступање по пријави уз третман повјерљиве поште, у складу са општим актом којим се уређује канцеларијско пословање у Административној служби општине Језеро.**

**Члан 15.**

**У колико је пријава корупције предата непосредно у писарницу Административне службе општине Језеро, без коверте или омота, те запослени на пријему поште утврди да је ријеч о пријави корупције тек увидом у пријаву приликом протокоисања, дужан је да поднесену пријаву, без одлагања, достави овлашћеном службенику за поступање по пријави, уз службену забиљешку у којој ће навести на који начин је пријава поднесена и ко је упознат са садржајем пошиљке и идентитетом подносиоца, уз евидентирање на начин предвиђен чланом 14. овог упутства.**

**Члан 16.**

**У случају да на коверти или омоту није означено да се пошиљка односи на пријаву корупције, те запослени у писарници при прегледу поште то утврди тек након отварања коверте или омота, коверту ће затворити и без одлагања доставити овлашћеном службенику за поступање по пријави, уз службену забиљешку у којој ће навести ко је пошту отварао и ко је упознат са садржајем пошиљке и идентитетом подносиоца, уз евидентирање на начин предвиђен чланом 14. овог упутства.**

**Члан 17.**

**Сандуче за пријаву корупције отвара овлашћени службеник у присуству службеника за односе са јавношћу, о чему саставља службену забиљешку коју заједно потписују.**

**Пријаву корупције, преузету на начин уређен ставом 1. овог члана, пријаву састављену у форми записника као и друге пријаве које му буду достављене у складу са правилима канцеларијског пословања, овлашћени службеник евидентира у свом попису аката који му је додјељен из писарнице на почетку календарске године ( издвојени број -1), ако општим актом о канцеларијском пословању у Административној служби општине Језеро није другачије прописано.**

**Члан 18.**

**Евидентирање пријаве корупције која је достављена путем електронске поште или посебног линка/банера на званичној интернет страници општине, врши службеник који има приступ и који администрира електронску пошту упућену Начелнику општине односно Административној служби општине Језеро, у складу са општим актом којим се уређује канцеларијско пословање у Административној служби општине Језеро и исту доставља у рад овлашћеном службенику.**

**IV – ОВЛАШЋЕНО ЛИЦЕ ЗА ПОСТУПАЊЕ ПО ПРИЈАВИ**

**Члан 19.**

**Овлашћено лице за поступање по пријави корупције је службеник кога Начелник општине Језеро именује посебним рјешењем за поступање по пријавама корупције.**

**Члан 20.**

**Овлашћени службеник из члана 19. овог Упутства име посебне одговорности :**

* **да врши промоцију одредби Закона о заштити лица која пријављују корупцију и овог упутства.**
* **да редовно информише Начелника општине о питањима из дјелокруга рада,**
* **да сарађује са тијелима у Административној служби општине Језеро која су образована у сврху корупције,**
* **да, користећи своја најбоља знања и искуства, савјесно, независно и непристрасно испита све наводе из пријаве, по потреби и додатне доказе, састави извјештај за сваки појединачни случај и Начелнику општине предложи доношење законите одлуке по пријави,**
* **да са посебним опрезом води рачуна о заштити идентитета пријавиоца, а лица која су упозната са идентитетом пријавиоца упозори на обавезу чувања и заштите идентитета пријавиоца, изузев уколико такву заштиту пријавилац не жели, по његовој изричитој изјави,**
* **да обавља и друге послове који су овим упутством повјерени овлашћеном службенику.**

**Члан 21.**

**Уколико овлашћени службеник из било којег разлога није у могућности да извршава права и обавезе које произилазе из овог упутства, Начелник општине доноси рјешење којим овлашћује другог запосленог у Административној служби општине Језеро да извршава права и обавезе овлашћеног службеника.**

**У случају из става 1. овог члана, овлашћени службеник мора имати завршен правни факултет или еквивалент који се вреднује са најмање 240 ЕЦТС бодова.**

**V – ПОСТУПАЊЕ ПО ПРИЈАВИ**

**Члан 22.**

**Запримљене пријаве корупције овлашћени службеник рјешава хронолошким редослиједом, како су пристигле.**

**Овлашћени службеник и по службеној дужности прикупља што више података и доказа који ће му помоћи у испитивању навода из пријаве.**

**Службеници и други запослени у Административној служби општине Језеро дужни су да сарађују са овлашћеним службеником као и да му дају податке и информације којима располажу, а које се односе на предметну пријаву као и да му пружају другу врсту помоћи за рјешавање пријаве.**

**Члан 23.**

**У колико се пријава корупције односи на Начелника општине, те у колико су испуњени услови за поступање по пријави, у складу са Законом и овим упутством, овлашћени службеник ће такву пријаву службеним путем доставити Начелнику општине на изјашњење, при чему се идентитет подносиоца пријаве неће откривати.**

**Овлашћени службеник ће подносиоца пријаве писаним путем обавијестити о изјашњењу Начелника општине поводом навода у пријави.**

**У колико се пријава корупције односи на овлашћеног службеника, пријава се доставља непосредно Начелнику општине који ће одредити другог службеника који ће по пријави поступати.**

**Члан 24.**

**У колико пријавилац у пријави није навео личне податке, предмет формиран по таквој пријави се архивира, уз службену забиљешку да се по пријави није могло поступати из разлога непотпуности, ако овим упутством није другачије предвиђено.**

**Изузетно од става 1. овог члана, у колико садржај пријаве јасно упућује на покушај или постојање корупције уз навођење или прилагање доказа, без обзира што не постоје лични подаци пријавиоца, овлашћени службеник ће предузети могуће мјере у циљу утврђивања потпуног чињеничног стања и у зависности од тога и других околности, предложити предузимање одговарајућих мјера.**

**Члан 25.**

**Овлашћени службеник задужен са предметом формираним по пријави корупције испитује да ли је пријава потпуна.**

**У колико пријава није потпуна, овлашћени службеник позива пријавиоца да исту допуни у примјереном року, уз упозорење да ће у супротном пријава бити одбачена као непотпуна.**

**Члан 26.**

**У колико пријава буде одбачена као непотпуна, пријавилац може накнадно поднијети нову пријаву у складу са овим упутством само ако је ријеч о новим доказима који нису били познати у вријеме подношења претходне пријаве.**

**Члан 27.**

**У коликоје пријава корупције комплетирана и садржи све потребне елементе за даљи поступак, овлашћени службеник испитује основаност навода у пријави и доставља је на изјашњење запосленом у Административној служби општине Језеро за којег је у пријави изнесена сумња да је извршио корупцију, уз остављање примјереног рока.**

**Пријава на изјашњење из става 1. овог члана доставља се у форми службеног акта уз који је приложена копија пријаве корупције, с тим да на копији нису видљиви лични подаци пријавиоца корупције.**

**Члан 28.**

**Овлашћени службеник може, у колико сматра да је то потребно ради разјашњења одређених навода у пријави или евентуалног прикупљања додатних доказа, од пријавиоца затражити додатна појашњања, податке и евентуалне доказе о наводима у пријави које он доставља овлашћеном службенику, у колико му је познато или их посједује.**

**Члан 29.**

**Овлашћени службеник, након што свестрано испита основаност навода у пријави, о томе сачињава извјештај у писаној форми, који доставља Административној служби општине Језеро.**

**У колико је потребно у циљу заштите идентитета пријавиоца, у извјештају ће се навести ознака „нн“ или иницијали имена и презимена пријавиоца.**

**Извјештај из става 1.овог садржава опис пријаве, кратак садржај предмета коруптивног дјела, сумњу на починиоца дјела, коришћени метод у утврђивању чињеничног стања, утврђено чињенично стање са приједлозима мјера или одлука које би у предметном случају треба донијети.**

**VI – ОДЛУЧИВАЊ ПО ПРИЈАВИ**

**Члан 30.**

**Приједлог мјера и одлука поводом пријаве корупције подноси овлашћени службеник у свом извјештају из члана 29. овог упутства.**

**Приједлози могу бити сљедећи :**

* **одбацивање пријаве због непотпуности,**
* **одбацивање пријаве из разлога што чињење или нечињење које се ставља на терет не представља коруптивно дјело,**
* **одбијање пријаве као неосноване ( због непостојања доказа),**
* **просљеђивање пријаве надлежном органу у колико постоји сумња да пријављено чињење или не чињење има обиљежје кривичног дјела,**
* **предузимање конкретних мјера и активности за елиминисање акта или понашања које је утврђено као штетна посљедица радње починиоца коме је коме је стављена на терет,**
* **предузимање конкретних мјера и активности за уклањање акта,чињења или не чињења које је утврђено као штетна посљедица којом се угрожава право или интерес пријавиоца и са њим повезаних лица,**
* **предузимање додатних мјера и активности за обезбјеђење заштите и остваривања права пријавиоца корупције,**
* **покретање поступка за утврђивање дисциплинске и материјалне одговорности запосленог у Административној служби општине Језеро за кога постоје основи сумње да је извршио корупцију.**

**Приједлози одлука из става 2. овог овог члана које даје овлашћени службеник морају бити детаљно образложени.**

**Члан 31.**

**Начелник општине одлучује о поступање по пријави корупције након што заприми извјештај и приједлог одлуке из члана 29. овог упутства.**

**Приликом разматрањаизвјештаја и приједлога одлука, Начелник општине може одлучити :**

* **да затражи додатна образложења и податке, уколико налази да одређене чињенице нису довољно јасне и недвосмислено утврђене или да не упућују на приједлоге који су дати у извјештају,**
* **да прихвати предложене одлуке и мјере,**
* **да другачије одлучи у односу на предложене одлуке и мјере у колико образложено налази да постоје оправдани разлози да се другачије одлучује у односу у односу на дати приједлог.**

**Одлука Начелника општине по пријави корупције је коначна.**

**Члан 32.**

**Коначна одлука или обавјештење о исходу поступка по пријави корупције доставља се подносиоцу пријавеу року од осам дана од дана окончања поступка по пријави.**

**VII – ПОСЕБНЕ ОДРЕДБЕ О ЗАШТИТ ПРИЈАВИОЦА КОРУПЦИЈЕ**

**Члан 33.**

**Пријавилац корупције, од тренутка подношења пријаве као и све вријеме трајања поступка и након окончања поступка, ужива право на заштиту идентитета и заштиту права и интереса која му припадају као запосленом у Административној служби општине Језеро.**

**На основу тога што је поднио пријаву на сумнју корупције која је провјером установљена као основана, пријавилац корупције не може да сноси никакве негативне посљедице нити му се по том или сличном основу смије дирати у његова права и интересе укључујући и са њим повезана лица.**

**Члан 34.**

**Пријавилац корупције који сматра да му је одређено право умањено или укинуто или да трпи неке негативне посљедице и при томе сматра да је то умањење или укидање права или трпљење негативних посљедица повезано са пријавом корупције има право да се посебним захтјевом обрати Начелнику општине и да затражи успоставу права или стања које је било прије наступања негативних посљедица.**

**Начелник општине уколико установи да је захтјев и разлози пријавиоца корупције основан, без одлагања ће донијети акт или предузети друге мјере којима ће успоставити права пријавиоца, у складу са законом и другим прописима.**

**VIII – ОДГОВОРНОСТ ЗА ПРИМЈЕНУ УПУТСТВА**

**Члан 35.**

**За примјену овог упутства непосредно су одговорни Начелник општине, начелници одјељења и служби, секретар Скупштине општине, овлашћени службеник одређен овим упутством или посебним рјешењем Начелника општине, запослени у Административној служби општине Језеро који раде на пословима у писарници, запослени који раде на пријему и дистрибуцији службене поште као и други запослени који на било који начин дођу до података или информација које су предмет уређивања овим упутством.**

**Члан 36.**

**Неовлашћено откривање идентитета пријавиоца корупције, износшења или проношења било којих лажних вијести у вези са поступком поводом пријаве корупције или предузимање било каквих радњи које би могле угрозити редован рад и пословање за вријеме спровођења поступка по пријави, сматраће се тежом повриједом радних дужности, у складу са законом и општим актом којим се уређује дисциплинска и материјална одговорност запослених у Административној служби општине Језеро.**

**IX - ПРЕЛАЗНЕ И ЗАВРШНЕ ОДРЕДБЕ**

**Члан 37.**

**У року од 30 дана од дана ступања на снагу овог упутства овлашћени службеник ће осигурати да се у просторијама Административне службе општине Језеро постави сандуче за пријем пријава корупције, у складу са чланом 9. став 1. овог упутства.**

**Члан 38.**

**У року од 30 дана од дана ступања на снагу овог упутства,секретар Скупштине ће за пријаву корупције, осигурати постављање линка/банера на званичној интернет страници општине Језеро, са информацијом да идентитет пријавиоца остаје заштићен у складу са Законом и овим упутством.**

**Члан 39.**

**Ово упутство ступа на снагу осмог дана од дана објављивања у „Службеном гласнику општине Језеро“.**

**Број : 01-014-265/18 Начелник општине**

**Дана, 16.02.2018. године. Снежана Ружичић с.р.**

**4.**

**На основу члана 59. Закона о локалној самоуправи ( „Службени гласник Републике Српске“, број 97/16), члана 67. и 88. Статута општине Језеро ( „Службени гласник општине Језеро“, број 08/17), члана 19. Упутства о поступању са пријавом корупције и обезбјеђењу заштите лица која пријављују корупцију у Административној служби општине Језеро ( број 01-014-265/18 од 16.02.2018. године), Начелник општине д о н о с и**

**Р Ј Е Ш Е Њ Е**

**о именовању службеника за поступање по пријавама корупције**

1. **Именујем службеника Сашу Радића дипломираног правника, за поступање по пријавама корупције у Административној служби општине Језеро.**
2. **Задатак и одговорности именованог службеника су сљедеће :**

* **да врши промоцију одредби Закона о заштити лица која пријављују корупцију и Упутства о поступању са пријавом корупције и обезбјеђењу заштите лица која пријављују корупцију у Административној служби општине Језеро,**
* **да редовно информише Начелника општине о питањима из дјелокруга рада,**
* **да сарађује са тијелима у Административној служби општине Језеро која су образована у сврху корупције,**
* **да користећи своја најбоља знања и искуства, савјесно, независно и непристрасно испита све наводе из пријаве, по потреби и додатне доказе, састави извјештај за сваки појединачан случај и Начелнику општине предложи доношење законите одлуке по пријави,**
* **да са посебним опрезом води рачуна о заштити идентитета пријавиоца, а лица која су упозната са идентитетом пријавиоца упозори на обавезу чувања и заштите идентитета пријавиоца, изузев уколико такву заштиту пријавилац не жели, по његовој изричитој изјави,**
* **да обавља и друге послове повјерене Упутством о поступању са пријавом корупције и обезбјеђењу заштите лица која пријављују корупцију у Административној служби општине Језеро.**

1. **Ово рјешење ступа на снагу даном доношења, а биће објављено у „Службеном гласнику Општине Језеро“.**

**Број : 01-014-265-1/18 Начелник оптине**

**Дана, 16.02.2018. године. Снежана Ружичић с.р.**

**5.**

**На основу члана 59. Закона о локалној самоуправи ( „Службени гласник Република Српске“, број 97/16), члана 67. и 88. Статута Општине Језеро ( „Службени гласник Општине Језеро“, број 08/17), начелник Општине Језеро доноси**

**Р Ј Е Ш Е Њ Е**

**о именовању лица за сарадњу на економској компоненти.**

1. **Именујем Милу Савића из Језера, улица Вука Караџића бб, са ЈМБГ бројем 1903978102089, запосленим у Административној служби Општине Језеро као особу за сарадњу на економској компоненти пројекта и пружање потребних информација испред Општине Језеро, а везано за почетак имплементације економске компоненте Програма за опоравак од поплава „УНДП организације БиХ“.**
2. **Задатак именованог лица испред Општине Језеро је да прикупи све потребне информације и достави их УНДП организацији БиХ, а које су неопходне за анализе и потребна истраживања економске компоненте.**
3. **Ово рјешење ступа на снагу даном доношења, а биће објављено у „Службеном гласнику Општине Језеро“.**

**Број : 01-014- 1017-6/18 Начелник општине**

**Дана, 10.04.2018. године Снежана Ружичић с.р.**

**6.**

**На основу члана 59. Закона о локалној самоуправи ( „Службени гласник Републике Српске“, број 97/16), члана 44. и 51. Статута општине Језеро ( „Службени гласник општине Језеро“, број 2/05), начелник општине Језеро доноси**

**Р Ј Е Ш Е Њ Е**

**о именовању чланова Комисије за одабир корисника у пројекту економске компоненте Програма за опоравак од поплава код „УНДП организације“**

1. **Именујем Комисију у саставу :**

* **Саша Радић, као предсједник комисије,**
* **Милена Кутањац, као члан комисије.**

1. **Задатак Комисије је да заједно са представницима организације „УНДП –а у БиХ“ изврше одабир корисника у пројекту економске компоненте Програма за опоравак од поплава код „УНДП организације“.**
2. **Временски период рада Комисије траје до окончања пројекта опоравка од поплава код „УНДП организације“.**
3. **Ово рјешење ступа на снагу даном доношења, а биће објављено у „Службеном гласнику Општине Језеро“.**

**Број : 01-014-1017-7/18**

**Начелник општине**

**Дана, 10.04.2018. године. Снежана Ружичић с.р.**

**7.**

**На основу члана 17. Став 2. Закона о јавним набавкама БиХ (Сл. Гласник БиХ број 39/14) начелник општине Језеро доноси**

**План јавних набавки општине Језеро за 2018. годину**

**Скупштина општине (00430110)**

|  |  |  |  |  |  |  |
| --- | --- | --- | --- | --- | --- | --- |
| **Р.б.** | **Предмет набавке** | **Процјењена вриједност (КМ)** | **Врста поступка** | **Извор финансирања** | **Напомена** | |
| **1.** | **Набавка канцеларијског материјала** | **1.000,00** | **директни** | **Буџет општине**  **(412300)** |  | |
| **Начелник општине (00430120)** | | | | | | |
| **1.** | **Набавка канцеларијског материјала** | **1.000,00** | **директни** | **Буџет општине (412300)** |  | |
| **Административна служба (00430130)** | | | | | | |
| **1.** | **Набавка канцеларијског материјала** | **3.000,00** | **директни** | **Буџет општине (412300)** | |  |
| **2.** | **Набавка материјала и услуга за текуће одржавање** | **6.000,00** | **директни** | **Буџет општине (412500)** | |  |
| **3.** | **Набавка горива за сл. Возила и остали трошкови по основу путовања и смјештаја** | **6.000,00** | **директни** | **Буџет општине (412600)** | |  |
| **4.** | **Банкарске услуге и остали трошкови за стручне услуге** | **4.000,00** | **директни** | **Буџет општине (412700)** | |  |
| **5.** | **Изградња резервоара за воду у насељеном мјесту Ђумезлије, општина Језеро** | **15.000,00** | **конкурентски** | **Средства Федералног министарства за избјеглице и расељене особе** | |  |
| **6.** | **Реконструкција спортског игралишта код основне школе Вук Караџић и изградња дјечијег игралишта на локацији Жељезничка станица** | **25.000,00** | **конкурентски** | **Срества Бугарске амбасаде (20.000,00 КМ) и општине Језеро (остатак)** | |  |
|  |  |  |  |  | |  |
| **7.** | **Изградња спортског игралишта у улици 21. Новембар бб на локацији преко пута зграде општине** | **25.000,00** | **конкурентски** | **Срества Бугарске амбасаде (20.000,00 КМ) и општине Језеро (остатак)** | |  |

|  |  |  |  |  |  |
| --- | --- | --- | --- | --- | --- |
| **8.** | **Рушење зграде старе Основне школе** | **6.000,00** | **директни** | **Буџет општине (511000)** |  |
| **9.** | **Изградња фискултурне сале у општини Језеро** | **391.200,00** | **отворени** | **Донаторска средства Владе Републике Србије** |  |
| **10.** | **Пројекат стамбеног збрињавања вишечлане породице Грабеж Луке** | **20.000,00** | **конкурентски** | **Средства Министарства за избјеглице и расељена лица РС** |  |
| **11.** | **Пројекат израде Стратегије развоја општине Језеро, Источни Купрес и Источни Дравар** | **45.000,00** | **преговарачки** | **Министарство финансија РС и општине Језеро,Источни Купрес и Источни Дрвар** |  |
| **12.** | **Санација локалне путне мреже** | **30.000,00** | **конкурентски** | **Буџет општине Језеро** |  |

**Број: 01-014-555/18 Начелник општине**

**Дана,20.04.2018. године Снежана Ружичић с.р.**

**Ружичић**

**САДРЖАЈ:**

**СКУПШТИНА ОПШТИНЕ:**

**12.Закључак.........................................................................1 13.Закључак.........................................................................1**

**14.Зкључак...........................................................................1**

**15.Одлука о усвајању плана заштите од пожара на територији општине Језеро..............................................2**

**16.Одлука о одобрењу за рушење и финансирање рушења..................................................................................2**

**17.Закључак........ .................................................................2 18.Закључак..........................................................................3**

**19.Закључак..........................................................................3**

**20.Програм рада СО Језеро за 2118.год..........................3**

**21.Одлука о давању простора приземног дијеча зграде општине Језеро и поткровља зграде породичне амбуланте у Језеру..............................................................4**

**22.Одлука о давању сагласности начелнику општине Језеро.....................................................................................4**

**НАЧЕЛНИК ОПШТИНЕ**

**3.Упуство о поступању са пријавом корупције и обезбјеђењу заштите лица која пријављују корупцију у административној служби општине Језеро................5**

**4.Рјешење о именовању службеника за поступање по пријавама корупције..........................................................9**

**5.Рјешење о именовању лица за сарадњу на економској компоненти...................................................10**

**6.Рјешење............................................................................10**

**7.План јавних набавки општине Језеро за 2018 годину..................................................................................12**

**Оснивач Скупштина општина Језеро тел/факс (050) 291-001 и 209-002 "Службени гласник oпштине Језеро излази по потреби.**

**Одговорни уредник Саша Радић, припрема, обрада текста и штампа Миљана Симетић.**